17 мартта Үҙәк яғынан — милләттәрҙең халыҡ комиссары Иосиф Сталин , Башҡортостан яғынан Башҡорт хөкүмәте рәйесе Мөхәмәтхан Ҡулаев , Башҡортостан өлкә Советы ағзаһы Муллайән Халиҡов , башҡорт ғәскәрҙәре командующийы адъютанты Әбдрәшит Бикбауов килешеүҙең һуңғы тексына ҡул ҡуя . 20 мартта документты халыҡ комиссарҙары Советы ла , Бөтә Рәсәй Үҙәк башҡарма комитеты ла раҫлай .